
ИНСТРУКЦИЯ 
ЗА БЕЗОПАСТНОСТ И ЗДРАВЕ ПРИ РАБОТА С ВИДЕОДИСПЛЕЙ
За избягване на рисковете при работа с видеодисплей:
1.     Приспособете работното място към индивидуалните си потребности, като:
· използвате предвидените или допълнително закупени към видеодисплея приспособления;
· отстранете блясъка, причинен от осветителни тела, прозорци и ярки предмети;
· нагласете височината на стола, работната повърхност и клавиатурата;
· при работа с две ръце, поставете клавиатурата точно пред себе си, а при работа с една ръка - точно пред работещата ръка;
· осигурете достатъчно свободно пространство за основните работни материали и документи;
· премествайте клавиатурата от време на време, за да променяте положението на раменете и ръцете;
· използвайте опора за китките, ако долната част на ръката или китката е без опора;
· регулирайте яркостта и контраста на екрана (изберете по-ярки символи от фона);
· регулирайте височината на екрана, така че горният му ръб да бъде на нивото на очите;
· наклонете екрана леко назад, като внимавате да не се получи блясък;
· разположете държателя на документи до екрана на същата височина и редувайте мястото му от двете страни на видеодисплея;
· почиствайте екрана редовно;
· незабавно съобщавайте за проблеми, свързани с работата на компютъра - трептене на екрана или ненормален шум.
2.     Приспособете работното място за работа с видеодисплея спрямо зрителните изисквания, като:
· осигурите равномерно осветление;
· за избягване на блясъка върху екрана: отстранете източника; разположете компютъра, така че осветителните тела да са встрани или извън зоната на получаване на блясъка; разположете екрана, така че да сключва ъгъл от 90° с прозорците; нагласете щорите на прозорците, така че да контролирате нивото на осветеност и блясък;
· за избягване на сенките по екрана използвайте локални осветителни тела;
· при продължителна работа често поглеждайте встрани от екрана за почивка на очите;
· не е желателно: поставянето на ярки картини зад екрана; постоянно използване на лъскави и гланцирани материали; сядането с лице към прозорците и разполагането на екрана срещу прозорците.
3.     Приспособете работния си стол и работната повърхност, като:
изберете стол, който е въртящ, има пет колелца, стабилен и заоблен преден ръб на седалката;
· затегнете облегалката на стола, така че да не се поддава под теглото на тялото;
· пренагласяйте стола през работния ден, за да се разнообразява положението на тялото;
· използвайте столове с подлакътници, които да не пречат на работните действия;
· осигурете достатъчно пространство за краката под работната повърхност;
· регулирайте стола според ръста на тялото си: най-високата част на седалката да бъде точно под капачките на колената; свободното пространство между предния ръб на седалката и задната част на подбедреницата да бъде колкото свит юмрук; облегалката да осигурява опора в областта на вътрешната извивка на долната част на гърба;
· нагласете работната повърхност да е на нивото на лактите, когато ръцете са изпънати по тялото;
· нагласете височината на седалката, така че лактите да са на нивото на вътрешния ред клавиши на клавиатурата;
· използвайте поставка за краката, ако стъпалата не достигат и не се разполагат хоризонтално на пода;
· осигурете разстояние между очите си и екрана, не по-малко от 500-700 мм;
· осигурете разстояние между очите си и клавиатурата, не по-малко от 450-500 мм.
4.     Упражнения за изпълнение на работното място при работа с видеодисплей:
· прекъснете работата и изпълнете други задачи, свързани с промяна на работната поза;
· работете в умерен темп;
· поглеждайте от време на време встрани от екрана и фокусирайте погледа си в далечен предмет;
· правете редовни почивки, за да облекчите мускулните болки, преумората на очите, стреса;
· използвайте почивките, за да се изправите, да се разходите наоколо, да смените умствената дейност.
5.     Разпределете времето за работа и почивка, като:
· сменяте работата с видиодисплея, с други задачи, които изискват да сте изправени или да се движите;
· ако това е невъзможно, правете 15-минутни почивки на всеки час;
· по време на почивките правете упражнения за отмора на мускулите на гърба, раменете и ръцете.
6. При работа, с продължителност повече от половината от законоустановеното време, изследвайте зрителния анализатор при постъпване на работа - един път на три години за лица, ненавършили 40 години, и ежегодно за навършилите 40 години.

